
Referat

NSDLs  HØSTMØTE  Olavsgaard Hotell, 

Lørdag 20. nov. 2010

Åpning og gjennomgang av saksliste




Leder i NSDL Kolbjørn Asphaug ønsket alle velkommen til Olavsgaard og Høstmøte 2010. Det var til sammen påmeldt 82 delegater. Det har blitt noe forfall så tilstede på dette møtet er det 76 delegater.   

Han ønsket også Bjørg Nyeng Olsen fra KK velkommen, men som ikke hadde ankommet møte salen enda da hun er på vei fra Gardermoen, hun har overtatt etter Ruth Schmid som delegatene kjenner fra tidligere møter.

Leder gikk så gjennom sakslisten for Høstmøte 2010 og var også møteleder.

Presentasjon av gruppeoppgaver




Tema:  Informasjon  -  rekruttering

Leder Kolbjørn Asphaug gikk gjennom resultatet fra gruppeoppgavene fra Høstmøte 2009. Gjennomgikk pkt. for pkt. og at styret har fulgt opp på enkelte punkter. Leder sa videre at det var mange gode besvarelser.

Følger opp med nye oppgaver i år som en videre oppfølging.

Det er satt opp 6 grupper med en gruppeleder, hvor hver gruppe hadde deltakere fordelt fra forskjellige laug. Gruppen skulle fremlegge resultatet fra gruppearbeidet kl 11:00 i plenum. Leder ønsket også at besvarelsene ble nedskrevet fra gruppene og at de ble innlevert til styret etter fremleggelsen i plenum.

Leder gikk så igjennom gruppeoppgavene.

Gruppeoppgaver 


Det var stor engasjement i gruppene og styremedlemmene vandret litt rundt å hørte på gruppene.







 

Gjennomgang av gruppeoppgavene



Nedenfor nevnes noen av punktene som gruppene fremførte:

Gruppe 1 v/ gruppeleder Johan Martin Rønningen, 

Nye medlemmer/kretsdommere i laugene betaler det lokale lauget medlemskontingenten til NSDL første året , dette for å få de inn i rullene.

Lage temakvelder hvor man sender innbydelse til løpere, trenere og foreldre, dermed kan man få nye dommere og målere inn i laugene.


Komme inn i undervisningen på NTG og utdanne elevene til kretsdommere. 


Ønsker mer utfyllende referat fra styret.


Nye hjemmesiden blir mer brukt aktivt med leserinnlegg m.m.


Kanskje opprette facebook side til NSDL.

Gruppe 2  v/ gruppeleder Helge Kjærmann

Komme mer i bakkene og drive med dommertrening, dermed får man også mer kontakt med hoppere, trenere og foreldre som igjen kan bli medlemmer av NSDL.


Ingen grense for deltakere på kurs, ikke avlyse kurs selv med 1 deltaker.


Tidlig innformasjon på oppsett, Landsmøter og Høstmøter.


Mer bruk av telefon for kontakt til medlemmene.


Ønsker debattside på den nye Nettsiden til NSDL


Gruppe 3 v/ Gunleik Haugom 


Fikk ros av at gruppene var satt sammen fra forskjellige laug fra hele Norge, 

Ut og forsøke å rekruttere i bakkene, se etter kandidater og håndplukke.

Lage presentasjon folder som deles ut.


Forsøke å sende personlig brev til hoppere, foreldre og trenere.


Ønske om at FIS dommere må være mer aktive og være faddere for nye dommere.
Nye nettsiden som nå er i ferd med å iverksettes skal vært oppdatert fortløpende – meget viktig og gjerne ha en ”Forumdiskusjon”.


Viktig informasjon ønskes sendt ut via mail til laugene og ikke bare på nettsiden.

Mer synlig i lokal presse, bruke pressen mer, få de til arrangementene, dele ut informasjonsfolder på alle arrangementer man er tilstede på.

Gruppe 4 v/Jon Even Westby

Rekruttere nye TD og dommere i hoppmiljø og på renn, arbeidsplasser og NTG

Holde kurser i lokallaugene og dommertreninger.

Tidlig informasjon fra arrangørens side vedr. renn.

Terminliste sendes ut så tidlig som mulig til medlemmene.

Ha en meget aktiv Nettside, noe som vil bli realitet fra nyttår.

Facebook - lage en aktiv side. 

Gruppe 5 v/Jan Kvear

Rekruttering - headhunting blant miljøene, kanskje se mer på foreldrene og få de inn i miljøet. Mer aktivt ut i media og på nett – forsøke å profilere seg mere.

Mer aktiv arbeide innen skolene. Samarbeide mer med det offentlige – midler

Tenke mer kreativt.

Hente inn andre off. personer vedr. kåserier på Høstmøte og Landsmøter.

Bruke nettet mer – mobiltelefon SMS m.m.

Oppgjør i forbindelse med renn kommer raskt.

Gruppe 6 v/Tor Zachariassen    .

Gode gruppeoppgaver og godt utformelert.

Rekrutteringen skjer svært ofte internt og dette er problem for de samme personene sitter i arrangementene.

NTG – arrangørseminar i NSF, profilere TD og dommergjerningen mer der.

Setter spørsmål på tiden fra kretsdommer til forbundsdommere, korte ned tiden som kretsdommer for å få mer attraktive oppdrag.

Bruke mer sosiale mediene og vi har Skisport, Dommerkontakt og i Svevet.

Nettbruk mer attraktiv og likeledes facebook.

Bruke mobiltelefonen SMS mer og nettet, for dette benyttes av alle.

Ordet fritt fra salen på gruppeoppgavene.

Kjell Sørensen kommenterte facebook og mer bruk av mobiltelefonen er et utmerket informasjonskilde

Måldommere må følges opp bedre, de har vi lett for å glemme.

Laugets medlemmer som er yngre, må drive opplysninger blant sine yngre venner

Gunnleik Haugom: Hvilke barrierer møter vi:

Mindre oppdrag som vi har i dag, får ett oppdrag er ikke nok rom for de yngre og da er det lett at de blir borte.  Gi bedre rom for de yngre dommerne.

Øivind Ristvedt: Nyutdannede kretsdommere, la de blir forbundsdommere med en gang, kutt ut kretsdommerstatusen og la alle bli forbundsdommer med en gang de har gjennomført kurset / utdanningen og fått sitt betyg.

Kurt Børset: Vi kan være mer aktive med NTG for å få mer aktive renn og de NTG lager konkurranser. Vi klarer sikkert å skaffe opplegg hvis vi vil.

Skileik sammen med NSF og de andre.

Tor Zachariassen: Han ønsket å fokusere på de yngre som Kurt Børset representer, hvor blir de av.

Øyvind Blakset: Hvorfor ikke sette opp evt. kretsdommere i RC-cup, 1 – 2  dommere og dette vil reduserer utgiftene for arrangørene og kretsdommere får mer attraktive renn.

Fagdel: 



Dommertrening på video


Tom Normann medlem av DUU hadde satt sammen en video til Høstmøte i NSDL med 13 hopp som var hentet fra vintersesongen 2009/2010.  Videoen ble kjørt i sin helhet, hvor alle som var tilstede av dommere fikk dømme for seg selv.  NM-dommerne for sesongen 2011 måtte levere inn resultatene fra videodømmingen som skulle vises senere under plenum.

Samling av TD-er

Rune Sørli, leder for DUU samlet alle nasjonale TD til gjennomgang av agenda, der han gikk igjennom hvorfor han ønsker en slik deling og da med vekt på:

· Økt felleskap TD er imellom

· Høste erfaringer fra hverandre

· Større Fokus på TD rollen i framtiden.

Lunsj


DUU








Styremedlem og leder for DUU Rune Sørli presenterte seg for delegatene. Presentasjon av de som sitter i DUU og av regionskontaktene.


DUU arbeider med en nyoppdatert CD og målet er at denne skal være ferdig 01.01.11. Arbeider nå med oppdatering av nasjonale TD’er og dette skal være avsluttet innen 31.12.10


Tanker om nye kurs på ettervinteren både for TD’er og dommere.


Få egen informasjon og opplysninger på den nye nettsiden til NSDL.


Ingen nye endringer i år på normen, men nytt fra i år er lagsprint kombinert.

DUU forsøke å tenke nytt fremover og få til mer nyttige kurs og større oppslutting med å klare å nå yngre mennesker og få de inn i TD og dommergjerningen. DUU vil innhente kompetanse etter hvert som de skal ha kurser, det er mye kunnskap blant medlemmene i laugene.

Landsmøte 2011 i Steinkjer.


Leder for Nord-Trøndelag skidommerlaug Gerd Marit Svendsen orienterte om Landsmøte 2011 som skal avholdes på gamle ærverdige Quality Hotell, Steinkjer i tiden 27 – 29 mai.

Hun ønsket alle hjertelig velkommen til Landsmøte 2011.


DOU


Styremedlem og leder for DOU Nils Livland orienterte om den nye bakken i Tyrkia og tok frem et avisutklipp som han viste på læretett 

Han viste også frem resultatlisten fra Marikollen i sommer, hvor to dommere ikke møtte og resultatlisten har feil plassering av alle dommere. Han vet fortsatt ikke hvem som stod hvor på dette rennet, bl.a. var det en FIS-dommerkandidat som OB-mann Livland skal følges opp tett og se på vedkommendes resultater.

Nils Livland gikk over på VHS fremvisning og hentet opp gamle ærverdige klipp hvor han bl.a. hedret Nils Nyre fra NM 1993 i Normalbakken og hans dømming hvor Nyre ga 20 i stil. En flott seanse.

Han orienterte vider om TD og dommeroppsettene kommende sesong og at oppsettene ville bli lagt ut rundt juletider 2010. TD og dommeroppsett ut i januar ligger allerede på nettet.

Pause

Evaluering av dommertreningen.

Tom Normann hadde gjennomgang av videodømmingen. NM-dommerne sine dommerkarakterer ble vist på lettet i plenum. Det ble en del diskusjoner rundt de enkelte hoppene og det ble kjørt opp til flere repriser for å komme frem til en ens karakter av hoppene. En meget god gjennomgang.

TD gjennomgang fortsetter.


Ved ny samling av TD’er ble det åpnet opp for diskusjoner rundt disse og andre temaer. Følgende temaer ble berørt:

· Innlevering av TD rapport

· Prøvene/ TD kurs ( når, hvor og hvordan

· Sanksjoner

· Fordeling av oppdrag, kriterier, konsekvenser ved å ikke møte ++

· Kompetanseoverføring

· Evaluering av TD oppdrag.

· EVT

Konklusjonen var at de var veldig engasjerte og hadde masse spørsmål. Og følgende punkter ble vi enige om at vi må jobbe videre med:

Nettbasert TD oppdateringsprøve?

Vi må være representert på arrangørseminar i Norges Skiforbund

TD rapportene må være tilgjengelig for alle TD’er (på www.nsdl.no)

Automatisk TD rapport på nettet? Slik som det gjøres i FIS systemet.

Vil alle TD ha oppdrag eller blir man bare satt til oppdrag? Spørreskjema?

Alle TD hadde ett felles ønske:

Vi må arrangere ett weekendkurs/seminar. Slik som i dag så rakk vi ikke så mye på de 

2 timene vi hadde, men alle var enige om at vi burde hatt ett helgeseminar.

På ett slikt seminar ville det vært naturlig å ha spesielle temaer og da relatert til at vi sitter med voldsom mye kompetanse hver for oss, som vi bør dele med andre. For eksempel sporsetting, bruk av kjemikalier etc.

Vår erfaring( kompetanse vi kan gi tilbake til hvert enkelt arrangør.

Vi må også finne en løsning på evaluering av alle parter. CK, Rennleder og TD. 

Min konklusjon er vi sitter her på en veldig stor mengde mennesker som har masse kunnskap og som er voldsomt engasjerte.

Veldig positiv samling som DUU ser veldig nytten av og som leder av DUU tror Rune Sørli vi kan få til masse positivt i framtiden.
Orientering fra KK  v/Bjørg Nyeng Olsen

Informasjon om KK.komiteen. 

Presentasjon av terminlista 2010/1011 problem med å få RC arrangør 4 RC + solan 

7 NC de fleste i sammen med hopp + NM på Steinkjer.
Informasjon om RC koordinators rolle og sesongens koordinatorer , denne personen sitter ikke i juryen.

Evaluering og tilbakemeldinger fra leder/trenere/foreldre/utøvere fra sesongen 2009/2010.
Viktige punkter for TD og dommere er 
· at de fleste i RC ønsker en 4.omgang som er tellende for kombinert.
· at TD i kombinert NC kvalitetssikrer at arrangørene er klar over at det er ulik meterverdi for hopp og kombinert i bakker over 100m
· de fleste ønsker farten tilpasset beste kombinerthopper.
Arrangørguide – veileder til arrangører ment som et verktøy for å arrangere best mulige konkurranser. Prosjektet er i gang og skal være ferdig i desember
Teamsprint – øvelse under NM på Steinkjer/ Sprova. To på laget fra samme krets. 

Ett hopp og 7,5 km(5x1,5 km) på hver deltager.  

Viser for øvrig til vedlagt Power point fra KK.
Spørsmål fra salen:

Gerd Marit Svendsen: Ungdom under 16 år for jenter, hva med de.

Nils Livland: Synspunkt fra KK på de to som står utenom Landslaget. KK ønske er at de kommer inn i landslaget.

Øyvind Blakset: Hva med egne TD’er i kombinert – KK ønsker også egne TD’er.
TD og Dommerkostnader

Leder Kolbjørn Asphaug orienterte om TD-dommerkostnader at vi arbeider med å få økt budsjettet som i dag 174.000,-- pr. i dag.

Plastsesongen i sommer/høst  gikk kr. 8.000,-- i underskudd i forhold til oppsatt budsjett.

Han sa videre at fra nå av sendes det ut fra rennsjefen i NSF informasjon på hvordan TD og dommere skal forholde seg til renn de er satt opp på. Dette sendes ut i sammen med innbydelsen til rennene fra rennsjef NSF til TD og dommere samt en reiseregning. I tillegg vedlegges oppsett av terminlisten med innbydelsen.

NSDL’s nettside



Orienterte om vår nye nettside – viste frem siden med å klikke på


enkelte emner og fortalte at denne siden er under utvikling.

Nevnte at det vil bli færre av bladet Dommerkontakt i fremtiden, men Dommerkontakt vil fortsatt komme i forkant av Landsmøtene med årsberetning og dokumenter. I tillegg vil dette bli lagt ut på nettsiden.

Målet er at denne nettsiden skal være i full drift fra 01.01.11


VM 2011 – Oslo (målere)


Øyvind Blakset orienterte vedr. VM2011, hvor han forklarte hvordan Holmenkollen vil se ut under VM og at anlegget skulle overtas nå i desember. Han tok også opp problematikken rundt målerne, og han mente at de som hadde lyst til å måle under VM 2011 ikke bød på noe problem og at alder var ingen hindring. 


Eventuelt


Nytt medlem i FIS’ “TD- og dommerkomite” – Geir Steinar Loeng

Loeng orienterte om at det hadde vært en lang prosess bak at han omsider fikk denne “jobben” i FIS.

TD- og dommerkomiteen er underlagt Hoppkomiteen i FIS, på samme måte som NSDL er underlagt NSF HK. Loeng ble valgt inn nå siste vår da Torgeir Nordby, som hadde sittet i komiteen før ham, trådde ut nå på våren 2010. Formelt ble han innstilt av NSF HK via Skistyret til FIS Council som velger/oppnevner komiteene i FIS. NSF HK er derfor å betrakte som “overordnet” organ her i Norge. Denne komiteen er for øvrig en av fem underkomiteer under hoppkomiteen i FIS. Torgeir Nordby er medlem av bakkekomiteen, mens Bertil Pålsrud leder utstyrskomiteen og er også medlem av FIS HK. 

TD- og dommerkomiteen har i utg.pkt. ingen vedtaksmyndighet, men innstiller til videre behandling og gir råd overfor høyere organer. Et lite unntak mht. sanksjoner i “personalsaker” tilknyttet dommere og TD’er.

Mye av sakene er spørsmål om endring av regler, evaluering av TD og dommere og nomineringer av TD – dommere til VM – OL osv.

Forskjellen fra OB-mannsrollen ble kommentert. OB-mannen oppnevnes av styret i NSDL. I de enkelte land har OB-mannen ansvaret for oppsett av dommere og innstilling på dommere ovenfor FIS på internasjonale oppdrag, samt ansvaret for tilbakemeldinger og oppfølging av den enkelte FIS-dommer. OB-mann innstiller ikke TD i internasjonale oppdrag, disse er det FIS som oppnevner. Geir Steinar Loeng poengterte avslutningsvis nødvendigheten av et godt samarbeid med NSDL og spesielt OB-mannen. 

Loeng påpekte også at det budte være to forskjellige personer fra Norge som var medlem av FIS TD, og dommerkomite, og FIS OB –mann, altå slik vi har praktisert  det i mange år her i Norge.

Under eventuelt tok Nils Livland opp økonomien til NSDL, og at økonomien blir brukt mot NSDL fordi vi har orden på vår økonomi – derfor er det ikke moro lenger å arbeide med å få inn sponsorer som kan støtte NSDL.  Livland påpekte også at de årlige  tilskuddene fra HK og KK til å drifte NSDL beklageligvis sitter lengre inn, blant annet ”sviktet tildelingene for  år 2009, noe som er en uheldig utvikling.

Avslutning 

Leder Kolbjørn Asphaug takket delegatene for fremmøte ønsket de som var igjen vel møtt til Julebordet og de som reiste vel hjem og kjør forsiktig.

Møtet hevet kl. 17:50

